《为乐提刑寿二首》
宋代·卫泾

千里潇湘秋气清，使星高并寿星明。
云槎端向银河上，仙桂真从璧月生。
好善优优乐正子，腾光焰焰李长庚。
会看初度称觞后，径驾锋车入帝城。

作者简介：（?—1226）嘉兴华亭人，徙居平江昆山，字清叔，号后乐居士、西园居士。卫季敏子。孝宗淳熙十一年进士第一。与朱熹友善。宁宗开禧初，累迁御史中丞。三年，参与谋诛韩侂胄，除签书枢密院事兼参知政事。后为丞相史弥远所忌，罢知潭州。卒谥文穆，改谥文节。有《后乐集》。